Παρακοπή Σύρου

Η Παρακοπή είναι οικισμός της Σύρου στην Περιφερειακή Ενότητα Σύρου.

Γενικά 
Η Παρακοπή βρίσκεται στην ενδοχώρα του νησιού, σε υψόμετρο 80 μέτρα ενώ απέχει περίπου 9 χλμ. νοτιοδυτικά από την Ερμούπολη. Ο οικισμός αυτός υπήρξε θέρετρο της υψηλής κοινωνίας του νησιού σε παλαιότερες εποχές. Ανάμεσα στα δέντρα που ανθίζουν στην περιοχή (πεύκα, φιστικιές, σχίνοι, οπωροφόρα δέντρα) έχουν χτιστεί επιβλητικές επαύλεις και μικροί λιθόκτιστοι πύργοι με περιποιημένους κήπους και πηγάδια. Στο κέντρο του οικισμού βρίσκεται η εκκλησία του Σταυρού (Ιερός Ναός Υψώσεως Τιμίου Σταυρού Παρακοπής).

Διοίκηση και πληθυσμός 
Διοικητικά ανήκει στη Δημοτική Ενότητα Άνω Σύρου, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Άνω Σύρου. Σύμφωνα με την απογραφή του 2011, στην περιοχή ζουν σήμερα 229 κάτοικοι. Η πορεία του πληθυσμού:

Εξωτερικοί σύνδεσμοι 
Δήμος Σύρου - Ερμούπολης 
Syros.gr

Παραπομπές 

Χωριά της Σύρου